Schobert Norbi szerint legtöbbször a nők miatt mennek tönkre a házasságok. Hogy miért? Mert a nők elcseszik azzal, hogy meghíznak szülés után.

Schobert Norbi vasárnap délután egy Facebook live videóban filozofálgatott az egészséges életről, amikor 9 perces bejelentkezésének elején arról kezdett el értekezni, hol rontják el a nők a házasságot. A fitneszguru szerint a nők (úgy nagy általánosságban véve) ott cseszik el, hogy szülés után meghíznak, és nem fogynak vissza tinédzserkori formájukra.

Íme az idézet Norbitól:

,,A nők számára a lelki szeretet is elég a szexhez, de nálunk, férfiaknál ez mindig vágyból indul. Nagyon nagy hazugság, amikor egy férfi azt mondja, hogy szeretetből, szívből kíván meg egy nőt. Ő a nő külsejét kívánja meg. Amíg egy nő meg tudja kívánni egy férfi belső értékeit, addig ez férfiaknál a külső" – tért rá a lényegre nagyjából másfél perc után Schobert Norbi, aki ezután szépen végigvezette, miért a nők tehetnek arról, ha véget ér egy házasság.

,,Sajnos a nők a szülésnél cseszik el, mert úgy gondolja, hogy értéket adott a férfinek, a családnak. Tényleg adott értéket, csak a férfi szexualitása ezt az értéket nem tudja értékelni. És amikor az 58 kilós nő helyett a 78 kilós vagy 88 kilós hölgy érkezik meg döngő léptekkel a hálószobába, a férfiak számára kínszenvedés. Egy darabig megy a Kamagra (potencianövelő) meg a pornófilmnézés, de nem tudja megkívánni és itt mennek tönkre az emberi kapcsolatok és így lesznek a gyerekek félárvák, mert a nők felszedik azt a 20-30 kilót és nem tudják leadni. Nem beszélve arról, ha terhességnél felszedsz ennyi kilót, a bőröd is olyan ocsmányul tönkremegy, hogy soha nem lesz már az a feszes, szexi, csinos, vonzó bőr. Úgyhogy kedves nők, a férfiak miatt és a boldog szerelem és a szexualitás miatt muszáj, hogy megtartsátok a lánykori súlyotokat" - zárja le ezzel a témát Norbi, és kanyarodik rá arra, miért jó a Norbi update KETO diéta.

A nézők kiakadtak

Az internetezők persze azóta nem hagyják szó nélkül Norbi eszmefuttatását, sokan felháborodtak azon, hogy lehet így általánosítani és ilyen módon nyilatkozni a nőkről. Vannak olyan kommentelők, akik azt vetették fel kérdésként, vajon a férfiakra miért nem vonatkozik ugyanez az elv, és olyanok is akadtak, akik, bár igazat adnak Norbinak, felhívták a figyelmet arra, hogy talán nem kellene ennyire nyersen és sértően fogalmazni még akkor sem, ha a fitneszguru azt hiszi, ezzel a stílussal tud bevonzani magának még több fogyni vágyó anyukát, akik elcseszték azzal, hogy szülés után nem nyerték vissza lánykori súlyukat.

Ez is érdekelhet: